നായികയെ കിട്ടി ഗുയ്സ് ഇനി നടനെ കൂടി കിട്ടിയാല് മതി സിനിമയുമായി മുന്നോട്ടെന്ന് അറിയിച്ച് ഇ ബുള് ജെറ്റ് വിവാദ വ്ളോഗര്മാരായ ഇബുള് ജെറ്റ് സഹോദരങ്ങള് തങ്ങളുടെ ജീവിതം സിനിമയാക്കണമെന്ന് ആഗ്രഹം പ്രകടിപ്പിച്ചത് കഴിഞ്ഞയാഴ്ചയാണ്. ഇപ്പോഴിതാ സിനിമയിലേക്ക് നായികയെ കിട്ടിയെന്നും ചിത്രത്തിന്റെ പ്രീ പ്രൊഡക്ഷന് വര്ക്ക് ആരംഭിച്ചതായും യൂട്യൂബ് വീഡിയോയിലൂടെ അറിയിച്ചിരിക്കുകയാണ് ഇ ബുള് ജെറ്റ് സഹോദരന്മാരായ എബിനും ലിബിനും. ചിത്രത്തിലേക്ക് നായികയെ കിട്ടിയ വാര്ത്ത ഇന്സ്റ്റഗ്രാമിലൂടെ അറിയിച്ചത് ലിബിനാണ്. നടിയും മോഡലുമായ നീരജയാണ് ഇവരുടെ ചിത്രത്തിലെ നായിക. ഇനി നടനെക്കൂടെ കിട്ടിയാല് മതിയെന്നും ഇന്നലെ പോസ്റ്റ് ചെയ്ത ചിത്രത്തില് ഇവര് കുറിക്കുന്നു. പോസ്റ്റും വീഡിയോയും പുറത്തുവന്നതോടെ ട്രോളന്മാര് അതെല്ലാം ഏറ്റെടുത്തു. നായികയെ കിട്ടിയ സ്ഥിതിയ്ക്ക് ചിത്രത്തിനായി കാത്തിരിപ്പ് തുടരുന്നെന്നും മോഹന്ലാലും മമ്മൂട്ടിയും നായകവേഷത്തിനായി വഴക്കുകൂടുന്നുവെന്നും നിരവധി ട്രോള് പോസ്റ്റുകളാണ് പ്രചരിക്കുന്നത്. നെപ്പോളിയന് എന്ന് പേരിട്ടിരിക്കുന്ന ഇവരുടെ ട്രാവലര് വാന് നിറംമാറ്റിയതോടെയാണ് മോട്ടോര് വാഹന വകുപ്പുമായി തര്ക്കം തുടങ്ങുന്നത്.വെളുപ്പ് നിറമായിരുന്ന വാഹനം അനുമതിയില്ലാതെ കറുപ്പ് നിറമാക്കി. ഇത്തരത്തില് രൂപമാറ്റം വരുത്തിയതിന് 6400 ചാര്ജും പിഴയായി 42,000 രൂപയും വകുപ്പ് വിധിച്ചു. ഇതിനെതിരെ ഇ ബുള് ജെറ്റ് സഹോരങ്ങള് ബഹളമുണ്ടാക്കിയതോടാണ് രജിസ്ട്രേഷന് റദ്ദാക്കിയത്. അറസ്റ്റിലായ ഇവര് പിന്നീട് ജാമ്യത്തിലിറങ്ങി.